cyanic-selkie/wikianc huggingface dataset:
Mare Crisium
thumb|200px|Mare Crisium Mare Crisium eli Vaarojen meri on Kuun meri (lat. mare) Kuun pohjoisella pallonpuoliskolla. Se sijaitsee koilliseen Mare Tranquillitatiksesta, Kuun koordinaatteina 17.0°N, 59.1°E. Mare Crisium on asteroiditörmäyksessä syntynyt törmäysallas, joka on täyttynyt basaltiksi jähmettyneellä laavalla.
Ikä ja piirteitä
Mare Crisiumin syntyajaksi on määritelty Kuun geologiassa ns. nektariaaninen aika joka alkaa Mare Nectarisin synnystä n. 3.92 miljardia vuotta sitten ja päättyy Mare Orientalen n.3,84 mrd. ja Mare Imbriumin syntyyn 3,85 mrd. vuotta sitten Crisiumin iän ollessa 3,87 mrd. vuotta.
Muodoltaan meri on lähellä soikiota, pääakselin ollessa itä-länsisuunnassa. Merta ympäröi vuorivalli, joka on törmäysaltaan reunaa. Pinta-alaltaan se on noin eli 176 000 neliökilometriä ja halkaisijaltaan noin 570 kilometriä. Pinta-ala vastaa suunnilleen Britteinsaaria. Törmäys on ollut niin voimakas, että se on puhkaissut Kuun kuoren ja meri on muodostunut kuoren alla olevan vaipan päälle. Pinnan taso on keskimäärin noin 1,8 km Kuun laskenallisen meren keskitason alapuolella ja reunavalli vastaavasti 3,4 km yläpuolella.
Heather Graham
Heather Joan Graham (s. 29. tammikuuta 1970 Milwaukee, Wisconsin) on yhdysvaltalainen näyttelijä. Hän on näytellyt urallaan sekä televisiossa että elokuvissa.
Mare Crisium
Ikä ja piirteitä
Meren pinnalla kulkee monia pitkiä ryppyjonoja (dorsum latinaksi), Dorsum Oppelin ollessa suurimpia näistä. Ne ovat syntyneet kertyneen laavan painuessa oman massansa vaikutuksesta. Crisiumin kraattereista Picard on ehkä silmiinpistävin. Mare Crisiumin alla on suuremman painovoiman alue, massakeskittymä eli maskoni. Mare Crisiumiin liittyy samankeskisiä vuorikehiä, joiden läpimitat ovat 360, 540, 740, 1080 ja 1 600 km. Näistä merkittävin on 740 km läpimittainen. Meri erottuu paljaalla silmällä helposti sekä muotonsa että hieman erillään muista meristä olevan sijaintinsa ansiosta.
Heather Graham
Graham on ollut ehdolla Saturn-palkinnon saajaksi parhaana naisnäyttelijänä elokuvasta Austin Powers – agentti joka tuuppasi minua (1999).
Mare Crisium
Tutkimus
Crisiumia on tutkittu valokuvaamalla, laser-mittauksilla, spektografisesti ja tutkimalla Kuuta kiertäneiden luotaimien ratoja, joiden poikkeamista etukäteen lasketuista painovoiman vaihtelut Kuun eri alueilla on havaittu.
Heather Graham
Grahamin isä oli töissä FBI:ssä, ja hänen äitinsä on ammatiltaan opettaja. Hänen nuorempi sisarensa on näyttelijä Aimee Graham. Siskokset saivat katolilaisen kasvatuksen.
Mare Crisium
Tutkimus
Neuvostoliiton laskeutuneista kuuluotaimista Luna 15, Luna 20 ja 24 olivat suunnatut alueelle. 1969 Luna 15 yritti hakea näytteitä, mutta luotaimen lähestymiskulma asettui väärin. Jarrutus epäonnistui ja luotain murskautui Mare Crisiumin pinnalle. Tämä tapahtui samaan aikaan Apollo 11:n laskeutumisen kanssa. Luna 20 toi meren heitepinnalta näytteitä Elokuussa 1972. Luna 24 onnistui näytteenotossa ja toi Elokuussa 1976 Maahan 170 grammaa vaaleata "kuuperää", Neuvostoliiton kuuohjelman suurimman kuunäytteen.
Mare Crisiumin alueella on nähty jonkin verran normaalia enemmän väitettyjä Kuun outoja, lyhytkestoisia TLP-ilmiöitä, joiden syistä kiistellään kovasti.
Muzzy in Gondoland
Tarina
Eräänä päivänä Bob vie Sylvian ajelulle moottoripyörällään, ja tämän seurauksena kuningas lähtee seurueineen ja armeijan kanssa Bobin perään. He saavat heidät kiinni, ja Bob joutuu vankilaan. Hänet laitetaan samaan vankikoppiin, jossa oleilee myös Muzzy-niminen avaruudesta kotoisin oleva hirviö.
He pääsevät pakenemaan vankilasta ja lähtevät kohti Gondolandin kuningaskuntaa. Bob ja Muzzy piiloutuvat väliaikaisesti kuningaskunnan pihalla olevaan puuvertaaseen.
Corvax yrittää saada huomiota Sylvialta, joka ei anna hänelle vastakaikua. Suruissaan hän luo tietokoneella kopion Sylviasta, joka ei myöskään anna vastakaikua hänelle. Tämän takia Corvax rikkoo tietokoneen ja seurauksena kone alkaa tehdä lisää kopioita Sylviasta.
Kuningas pyytää Corvaxia korjaamaan tietokonetta, ja tämän seurauksena kuningas itse päätyy tietokoneen sisään. Muzzy saa korjattua tietokoneen, ja saa kuninkaan pois tietokoneen sisältä. Corvax päättää lähteä karkuun helikopterillaan, jolloin Bob lähtee perään, ja heillä alkaa kaksintaistelu. Loppujen lopuksi Bob voittaa, ja Corvax heitetään vankilaan. Vihdoinkin rakastavaiset Bob ja Sylvia saavat toisensa, ja menevät naimisiin.
Animaatio Suomessa
Suomen televisiossa animaatiota esitettiin Yle TV1-kanavalla Kieli-TV:n ja Koulu-TV:n ohjelmana 1990-luvulla ja 2000-vuosikymmenen alkuvuosina useampaan otteeseen. Suomen televisioesityksessä animaatio on koostunut 20:sta viisiminuuttisesta jaksosta. Ensimmäisillä esityskerroilla ohjelmaa esitettiin yksi viisiminuuttinen jakso kerrallaan, kun seuraavilla esityskerroilla esitettiin samassa kokonaisuudessa kaksi viisiminuuttista jaksoa. Vuonna 2000 Yle TV1 esitti sarjan kaikki 20 jaksoa yhtenä kokonaisuutena yöaikaan. Otava Video julkaisi Suomessa animaation opetuskäyttöön, ja kotitalouksiin VHS-kasettina, jossa opetusanimaatio on kokonaisuudessaan 75 minuuttia pitkänä elokuvana.
Mare Crisium
Lähteet
Viitteet
Kyllä, herra ministeri
Kyllä, herra ministeri (Yes Minister) ja sitä seurannut Kyllä, herra pääministeri (Yes, Prime Minister) ovat brittiläisiä BBC:lle vuosina 1980–1988 tehtyjä satiirisen tilannekomedian keinoja käyttäviä televisiosarjoja. Sarjojen yhteensä 38 jaksosta vastasivat käsikirjoittajat Antony Jay ja Jonathan Lynn. Suomessa sarjoja on esittänyt Yle TV1. Satiirin pääkohteena sarjassa on ministeriöiden pysyvien virkamiesten valta suhteessa heidän vaihtuviin poliitikkoesimiehiinsä.
Kyllä, herra ministerin kahdesta ensimmäisestä kaudesta on tehty myös radioversio.
Vuonna 2000 British Film Instituten kyselyssä ammattilaiset valitsivat sarjan kaikkien aikojen yhdeksänneksi parhaaksi brittiläiseksi tv-ohjelmaksi.
Juuso Salonen
Juuso Salonen (s. 28. heinäkuuta 1991 Valkeakoski) on suomalainen jalkapalloilija, joka on edustanut Veikkausliigassa FC Hakaa ja FC KTP:tä.
Salonen on Valkeakosken Hakan kasvatti ja on pelannut seurassa suurimman osan urastaan aina juniorivuosista lähtien. Pelipaikaltaan Salonen on puolustaja ja pääasiallisesti hän viihtyy puolustuksen keskustassa. Ensimmäistä kertaa hän pääsi Hakan edustusjoukkueen pelaavaan kokoonpanoon 14. helmikuuta 2009 Liigacupin ottelussa MyPaa vastaan. Veikkausliigassa hän teki debyyttinsä 7. toukokuuta 2009 ottelussa JJK:ta vastaan. Hän on myös edustanut Suomea juniorimaajoukkueissa.
Lulu Ranne
Lulu Ranne (ent. Riikonen, o.s. Niemelä; s. 12. heinäkuuta 1971 Kristiinankaupunki ) on suomalainen poliitikko ja perussuomalaisten toisen kauden kansanedustaja sekä Vapaan Pohjolan varapuheenjohtaja.
Hän on Orpon hallituksen liikenne- ja viestintäministeri.
Ranne valittiin vuoden 2019 eduskuntavaaleissa Hämeen vaalipiiristä 7 812 äänellä.
Tausta
Ranne on koulutukseltaan diplomi-insinööri.
Poliittinen ura
Ranne valittiin Hämeenlinnan kaupunginvaltuustoon vuoden 2008 kunnallisvaaleissa 161 äänellä Kansallisen Kokoomuksen ehdokkaana. Hän on toiminut Hämeenlinnan kaupunginhallituksessa vuodesta 2013.
Ennen perussuomalaisiin loikkaamista Ranne oli kokoomuksen kaupunginvaltuutettu ja hän oli myös kokoomuksen kansanedustajaehdokas vuoden 2011 eduskuntavaaleissa. Hän loikkasi perussuomalaisiin vuoden 2012 keväällä.
Lulu Ranne oli kansanedustajaehdokkaana toisen kerran vuonna 2015. Silloin hänestä tuli varakansanedustaja. Eduskuntaan asti hän pääsi kolmannella yrityksellään vuoden 2019 eduskuntavaaleissa 7 812 äänellä Hämeen vaalipiiristä. Vuoden 2023 eduskuntavaaleissa hänet valittiin uudestaan 10 665 äänellä ja heti vaalien jälkeen hänet valittiin perussuomalaisten eduskuntaryhmän puheenjohtajaksi.
Poliittisia näkemyksiä
Ranteen mukaan IPCC ei ole tieteellinen, vaan poliittinen järjestö, joka julkaisee propagandaa ja siten lietsoo ilmastopaniikkia, jonka tarkoitus on muuttaa yhteiskuntajärjestelmää totalitaariseen suuntaan. Hänen mukaansa ihmisen vaikutusta ilmaston lämpenemiseen ei voida erottaa ilmaston luontaisesta vaihtelusta, vaan lämpenemisen syytä ei tiedetä. Ranteen mukaan ilmastokokouksien tarkoitus ei ole vaikuttaa hiilidioksidipäästöihin vaan ylläpitää kriisin tunnetta. Ranteen mukaan toimet ilmaston lämpenemisen hillitsemiseksi ovat epäloogisia, ja jos EU oikeasti haluaisi päästä eroon fossiilisista, se käyttäisi fuusiovoiman kehittämiseen sata miljardia euroa vuodessa. Ranteen mukaan ilmaston lämpenemistä merkittävämpi ongelma on julkisen talouden kestävyysvaje.
Luumäen linja-autoturma
Luumäen linja-autoturmassa 17. marraskuuta 1973 kuoli kahdeksan ja loukkaantui 27 henkilöä. Onnettomuudessa tilausajossa ollut linja-auto ja säiliöauto törmäsivät silloisella kantatie 61:llä (nykyisin valtatie 26) Kurvilassa Luumäellä, ja säiliöauton perään ajoi vielä takaa tullut kuorma-auto.
Viipurin Linja-auton bussi lähti kello 16.30 Imatralta kuljettamaan Finn-Stroin toimihenkilöitä pikkujoulunviettoon Kotkaan. Auto, 52 hengen turistibussi Leyland/Airisto, oli yhtiön uusimpia, ja matkalle lähti kuljettajan lisäksi 35 matkustajaa. Paluumatka Ravintola Meriniemestä takaisin Imatralle alkoi kello kahden jälkeen.
Kuljetusliike Viinikan säiliöauto oli vienyt rikkiä ja liimaa Siilinjärvelle, ja se oli palaamassa tyhjänä takaisin. Taavetti–Hamina-tie oli paitsi mäkinen ja mutkainen myös jäinen ja hiekoittamattomana liukas. Kello 2.54 noin 6–7 kilometriä Taavetista Haminaan päin olevassa loivassa kaarteessa rekka ajautui linja-auton kaistalle. Kuljettajilla oli 4 sekuntia aikaa havaita toisensa. Ilmeisesti säiliöauton kuljettaja havahtui hetkeä ennen törmäystä, koska linja-autosta oli havaittu valojen välähdys. Se taas selittyi tutkijalautakunnan mukaan rekan jarruttamisella hetkeä ennen törmäystä, ja se aiheutti lastittoman kuorma-auton sivuttaisen liikkeen. Tämän takia törmäyksessä rekka (oikeammin täysiperävaunullinen yhdistelmä) taittui linja-auton sivulle sen perävaunun jäädessä tulosuuntaan. Linja-auton kello pysähtyi näyttämään aikaa 3.01.
Linja-auton ja säiliöauton nokkakolarissa kuolivat molemmat kuljettajat sekä viisi matkustajaa. Linja-auton 35 matkustajasta vain kahdeksan selvisi vammoitta.
Muutama vammoitta selvinnyt matkustaja lähti etsimään puhelinta. Kuljettuaan puolisen kilometriä heitä vastaan tuli kuorma-auto. Kävelijät yrittivät huitomalla varoittaa massalastissa olleen auton kuljettajaa. Kuljettaja vähensikin nopeuttaan, ettei hän ajaisi huitojien päälle, mutta jatkoi matkaansa luullen heitä humalaisiksi kyytiin pyrkijöiksi verisine naamoineen. Pian pimeällä tiellä oli vastassa pimeänä oleva säiliöauto. Toinen törmäys tapahtui noin 10 minuuttia ensimmäisen jälkeen. Kuljettaja selviytyi järkytyksellä, mutta pahaksi onneksi säiliöauton perävaunun lähellä lepäili jalkansa katkaissut mies. Perävaunun kaatuessa törmäyksen voimasta ojaan mies jäi sen alle puristuksiin ja kuoli.
Neljän kilometrin päästä löytyi talo, jossa oli puhelin. Jos matkustajat olisivat lähteneet kulkemaan toiseen suuntaan, olisi puhelin löytynyt muutaman sadan metrin päästä. Hälytys Savitaipaleen poliisille tuli kello 3.26. Hälyttäjä oli kuitenkin niin järkyttynyt, ettei hän osannut kuvata onnettomuuden suuruutta.
Paikalle ehti ensimmäisenä Luumäen palokunta, joka pyysi lisävoimia. Etelä-Saimaan keskussairaalasta lähti lääkäri taksilla onnettomuuspaikalle, ja sinne hälytettiin myös lähiseudun poliisit. Loukkaantuneet kuljetettiin seitsemällä Lappeenrannan ja Haminan ambulanssilla sekä viidellä taksilla Haminan sairaalaan ja Etelä-Saimaan keskussairaalaan. Ensimmäiset potilaat tuotiin sairaalaan kello 4.30. Haminalainen sairaankuljettaja kertoi myöhemmin tien olleen niin liukas, ettei ambulanssi tahtonut pysyä tiellä.
Toinen vakava linja-autoturma koetteli Finn-Stroita vajaat seitsemän vuotta myöhemmin. Maaliskuussa 1980 Finn-Stroin kainuulaista henkilökuntaa kuljettanut linja-auto törmäsi kuorma-autoon lähellä Kostamusta. Onnettomuudessa kuoli kymmenen ja loukkaantui yli 30 ihmistä.
Lähteet
Muokattu tuulilasin kirjotuksessa julkaistusta raportista.
Eusebius Alfred Nzigilwa
Eusebius Alfred Nzigilwa (s. 14. elokuuta 1966 Mwanza) on tansanialainen roomalaiskatolinen piispa. Hänet vihki papiksi Dar-es-Salaamin arkkihiippakuntaan Polycarp Pengo 23. kesäkuuta 1995. Hänet nimitettiin Dar-es-Salaamin vihkipiispaksi ja Mozotcorin titulaaripiispaksi 28. tammikuuta 2010. Piispaksi vihkiminen seurasi 19. maaliskuuta. Pääkonsekraattorina toimi Pengo, jota avustivat Jude Thadaeus Ruwa'ichi ja Almachius Vincent Rweyongeza.
Kansainvälisten taidehuutokauppojen 10 hintavinta teosta vuosittain
Luettelo kansainvälisten taidehuutokauppojen 10 hintavimmasta teoksesta vuosittain perustuu kansainvälisistä taidehuutokaupoista julkaistuihin tietoihin, joista koostettuja luetteloita julkaistaan tiedotusvälineissä yleensä kalenterivuosittain. Hinnat ovat huutokauppaliikkeiden ilmoittamia teosten myyntihintoja.
The Dark Side
The Dark Side on suomalaisen Fireal-yhtyeen ensimmäinen täyspitkä albumi, joka julkaistiin 27. huhtikuuta 2011. Levy sisältää muun muassa Harjunpää ja pahan pappi -elokuvasta tutut kappaleet The Imperia ja Halo.
Kansainvälisten taidehuutokauppojen 10 hintavinta teosta vuosittain
Huutokauppaa ja välitysmyyntiä
Vuonna 2010 maailman taiteen ja antiikkiesineiden markkina, joka sisältää kuva- ja käyttötaiteen, oli suuruudeltaan 43 miljardia euroa. Myynti jakautui huutokauppaliikkeiden myynteihin (49 prosenttia koko maailman myynnistä vuonna 2010) ja välittäjien myynteihin (51 prosenttia). Vuonna 2010 huutokauppamyynnin arvo oli kokonaisuudessaan 21 miljardia euroa, josta kuvataiteen huutokauppamyynti oli 7 miljardia. Vuonna 2010 myyntitapahtumia oli 35 miljoonaa.
The Dark Side
Albumi debytoi Suomen virallisen listan sijalla 41.
Kansainvälisten taidehuutokauppojen 10 hintavinta teosta vuosittain
Huutokauppaa ja välitysmyyntiä
Lähes kaikki teokset ovat eurooppalaista tai amerikkalaista taidetta, mutta vuonna 2011 myytiin kaksi hintavinta kiinalaisen taiteilijan teosta Kiinassa korkeimpaan hintaan ja kolmas sijoittui luettelossa kuudenneksi. EU:n teettämän, vuonna 2011 julkaistun arvion mukaan merkittävin suuntaus maailman taide- ja antiikkimarkkinoilla kuuden viimeksi kuluneen vuoden aikana on ollut Kiinan markkinaosuuden voimakas kasvu viidestä prosentista vuonna 2006 26 prosenttiin vuonna 2010, samalla kun Yhdysvaltojen ja EU:n markkinaosuudet ovat supistuneet.
Vanhasta taiteesta modernismiin
Hintavimpien taideteosten joukossa on myös yhä useampia modernismin klassikoita, kuten Pablo Picasson, Mark Rothkon tai Francis Baconinin teoksia. Vuonna 2012 myytiin Edvard Munchin pastelli Huuto suurella hintaerolla verrattuna aikaisempiin huutokauppojen myyntisummiin. Suurin taideteoksen hinta on kuitenkin 270 miljoonaa dollaria, joka maksettiin vuonna 2011 Paul Cézannen maalauksesta Kortinpelaajat (noin 1894-1895) välittäjän kautta myytynä.
Francis Baconin kolmiosainen tutkielma Lucian Freudista Three Studies of Lucian Freud myytiin marraskuussa 2013 142,4 miljoonalla dollarilla eli noin 106 miljoonalla eurolla. Yhdestäkään taideteoksesta ei ole maksettu yhtä paljon huutokaupassa. Vuonna 2013 kaikki 10 hintavinta teosta oli tehty toisen maailmansodan jälkeen. Jeff Koonsin teos Balloon Dog (Orange) saavutti elävän taiteilijan huutokauppamyynnin ennätyksen 58,4 miljoonalla dollarilla. Aikaisemmin hintavimmat teokset olivat 10 miljoonissa dollareissa, kun ne olivat vuonna 2013 50 miljoonissa.
thumb|300px|[[Claude Monet, Le pont de chemin der fer à Argenteuil, 1873.]]
thumb|250px|Rafael, Muusan pää, noin 1490.
thumb|200px|[[Amedeo Modigliani, Nu assis sur un divan, 1917.]]
thumb|200px|Wang Meng, Zhi Chuan moving to Mountain, [[Yuan-dynastia (1279–1368).]]
thumb|200px|Rafael, Apostolin pää, noin 1519-20.
Kevätväsymys
Kevätväsymys on ihmisillä keväisin esiintyvää uupumusta ja haluttomuutta. Se voi johtua siitä, että henkilö nauttii keväällä vähemmän C-vitamiinia sisältävää ravintoa kuin muina vuodenaikoina ja hormonaalisista tekijöistä, mutta on arveltu, että osin se johtuisi pimeän vuodenajan psyykkisestä vaikutuksesta, ultraviolettisäteilyn vähyydestä talvella. Kevätväsymykseen auttavat riittävä ulkoilu, lepo ja hyvät ruokailutavat. Se on suositeltavampaa kuin vitamiinivalmisteiden käyttö.
Askalon
Askalon tai Askelon (hepr. אַשְׁקְלוֹן,, arab. عسقلان‎ ʿAsqalān, lat. Ascalonia, muinaiskreikaksi Ἀσκάλων) on kaupunki Israelissa Eteläisellä hallintoalueella Välimeren rannalla 19 kilometriä Gazasta pohjoiseen ja 16 kilometriä Ashdodista etelään. Kaupungin asukasluku vuoden 2017 lopussa oli 137 945.
Historia
thumb|vasen|Entisöity Askelonin kanaanilainen kaupunginportti. thumb|vasen|Taistelua esittävä [[sarkofagi.]] Nykyisen Askelonin alueelta on löydetty merkkejä ihmisestä neoliittiselta ja kalkoliittiselta kaudelta. Kaupungin nimi saattaa olla johdettu länsiseemiläisestä juuresta shkl eli punnita, mikä viitannee kaupankäyntiin. Kaupunki mainitaan historiallisissa lähteissä ensi kertaa muinaisen Eyptin 11. dynastian aikaisissa teksteissä nimellä Asqanu, ja tuolloin kaupunki oli ilmeisesti kanaanilaisten hallitsema kaupunkivaltio, josta tuli sittemmin voimakkaan egyptiläisen vaikutusvallan alainen. Filistealaiset valtasivat kaupungin 1100-luvulla eaa. ja kaupunki tunnettiin sittemmin nimellä Pentapolis. Tuomarien kirjassa mainitaan Juudan joukkojen vallaneen Askelonin, Gazan ja Ekronin (Tuom. 1:18), mutta Septuagintan mukaan kyseisiä alueita ei vallattu. Assyria valtasi Askelonin Tiglatpileser III:n valtakaudella vuonna 734 eaa. Askelon liittyi kuninkaansa Sidkian johdolla Hiskian kapinaan Assyriaa vastaan, mutta kapina kukistettiin Sanheribin johdolla ja myöhemmin assyrialaiset käyttivät kaupunkia tukikohtana Egyptiä vastaan. Assyrian romahdettua Askelon kuului jonkin aikaa Egyptiin, kunnes Uus-Babylonian hallitsija Nebukadressar II valtasi kaupungin ja monet sen asukkaat pakkosiirrettiin muualle.
Babylonialaisia seurasivat aikanaan persialaiset, Aleksanteri Suuri ja Ptolemaiosten hallitsijasuku. Lopulta sen valtasi seleukidien kuningas Antiokhos III ja kaupungista tuli tärkeä hellenistisen kulttuurin keskus. Seleukidien luhistuessa Askelonista tuli jälleen itsenäinen kaupunkivaltio ja Rooman valtakunnassa sitä pidettiin "vapaana liittolaiskaupunkina" (Colonia Ascalon liberate et foederata). Kaupungissa palvottiin Isistä, Apollonia, Heraklesta ja Atargatista, minkä lisäksi kaupungissa oli juutalainen yhteisö. Bysantin valtakunnan alkuaikoina Askelon oli hellenistisen filosofian koulukunnan ja kristinuskon vastustuksen keskus. Myöhemmin siitä tuli kuitenkin oma piispakuntansa.
Muslimit valtasivat Askelonin vuonna 640 ja se oli yksi viimeisistä kukistuneista Palestiinan kaupungeista. Myöhemmin kaupunkia hallitsivat fatimidit, joiden kaudella kaupungissa oli rahapaja ja laivastotukikohta. Seldžukit valtasivat sittemmin monet alueen rannikkokaupungit, mutta Askelon oli niitä harvoja kaupunkeja, joissa fatimidien onnistui säilyttää valtansa. Seldžukkeja seurasivat kuitenkin ristiretkeläiset, jotka miltei valtasivat kaupungin vuonna 1099. Fatimidit säästyivät vain ristiretkeläisten keskenäisen kiistelyn takia. Sittemmin Askelon toimi fatimidien etuasemana, josta he tekivät sotaretkiä ristiretkiläisiä vastaan. Kaupungin asema heikkeni merkittävästi ristiretkeläisten vallattua Tyroksen ja Balduin III valtasi lopulta Askelonin vuonna 1153 seitsemän kuukautta kestäneen piirityksen jälkeen. Ristiretkeläisten kärsittyä suuren tappion Hattinin taistelussa Askelon antautui Saladinille vuonna 1191, mutta Rikhard I Leijonamieli valtasi sen voittonsa jälkeen Arsufin taistelussa. Saladin joutui hylkäämään kaupungin, mutta ennen vetäytymistään hän määräsi sen tuhottavaksi. Kaupungin muslimit muuttivat Syyriaan, kristityt ja juutalaiset taas Jerusalemiin. Kaupungin linnoituksia jälleenrakennettiin ja se vaihtoi hallitsijaa useaan otteeseen, kunnes muslimit valtasivat sen lopullisesti vuonna 1247. Mamelukkihallitsija Baibars tuhosi kaupungin vuonna 1270 monien muiden Palestiinan rannikon kaupunkien tapaan. Askelon ei toipunut, vaan se oli vuosisatojen ajan raunioina.
Raunioiden keskellä oli pieni al-Juran kalastajakylä ja vuoden 1830 paikkeilla Egyptin kuvernööri Ibrahim pašša perusti lähistölle Majdalin kaupungin. Egyptin armeija valtasi Majdalin Israelin itsenäisyyssodan aikana vuonna 1948, mutta he vetäytyivät Israelin joukkojen lähestyessä lokakuussa samana vuonna. Majdalin asukkaat pakenivat pääasiassa Gazaan. Sodan jälkeen kaupunkiin alkoi muuttaa juutalaisia ja vuonna 1955 Askelonista tehtiin hallinnollisesti kaupunki. Historiallisen Askelonin alue on muutettu kansallispuistoksi.
Talous
Askelonin talouden tärkeimpiin osa-alueisiin kuuluvat teollisuus, palvelut, matkailu ja kauppa. Kaupungissa on kolme teollisuusaluetta, joilla on esimerkiksi metalli-, muovi-, puu-, elektroniikka- ja elintarviketeollisuutta. Vuonna 1969 kaupunkiin rakennettiin öljyputki Eilatista. Kaupungin liikekeskus sijaitsee Majdalin (Migdal) kaupunginosassa.
Väestö
Askelonin asukasluku vuoden 2017 lopussa oli 137 945. Kaupungin juutalaiset asukkaat ovat saapuneet useista eri maista. Askelonin alkuaikoina useiden naapuristojen rakentamisesta vastasivat Etelä-Afrikan juutalaiset. Sittemmin asukkaita on tullut entisen Neuvostoliiton, Etiopian, Ranskan ja Latinalaisen Amerikan alueelta.
Algebrallinen topologia
Algebrallinen topologia on matematiikan osa-alue, jossa topologisia avaruuksia tutkitaan abstraktin algebran keinoin.
Algebrallisten invarianttien teoria
Homologia- ja kohomologiaryhmät ovat sitä vastoin Abelin ryhmiä ja riittävän yksinkertaisen avaruuden homologia- ja kohomologiaryhmien virittäjäjoukot ovat äärellisiä. Äärellisviritteiset Abelin ryhmät ovat luokiteltu ja niiden avulla työskenteleminen on helppoa.
Homologiateorian tuloksia
Äärellisviritteisten abelin ryhmien avulla saadaan välittömästi useita hyödyllisiä tuloksia. Simpleksin n:nnen homologiaryhmän vapaa aste on n:s Bettin luku, joten homologiaryhmiä voidaan käyttää simpleksin Eulerin-Poincarén karakteristikan laskemiseen.
Toisena esimerkkinä suljetun moniston kohomologiaryhmää voidaan käyttää moniston suunnistuvuuden määrittämiseen. Tämä ryhmä on isomorfinen joko kokonaislukujen muodostaman ryhmän tai triviaalin ryhmän kanssa sen mukaan onko monisto suunnistuva vai ei. Siten annetun avaruuden homologiaryhmästä saadaan selville hyvin paljon tietoa avaruuden rakenteesta.
Homologiaryhmien lisäksi, jotka on määritelty vain yksinkertaisimmille rakenteille, voidaan sileiden monistojen tutkimiseen käyttää de Rhamin kohomologiaa. Tämän lisäksi differentiaaliyhtälöiden ratkaisujen olemassaoloa monistolla voidaan tutkia lyhdekohomologian (englanniksi "sheaf cohomology") avulla. De Rham osoitti, että kaikki nämä lähestymistavat liittyvät toisiinsa ja että suljetulle, suunnistetulle monistolle homologiasta johdettu Bettin luku on sama kuin de Rhamin kohomologiasta johdettu Bettin luku.
Kategoriateorian yhteys algebralliseen topologiaan
Yleisesti kaikki algebrallisen topologian konstruktiot ovat funktoriaalisia. Juuri algebrallisen topologian tuloksena syntyivät käsitteet kategoria, funktori ja luonnollinen muunnos. Perusryhmät, homologia- ja kohomologiaryhmät eivät ole annetun topologisen avaruuden ainoita invariantteja siinä mielessä, että nämä ryhmät ovat samat kaikilla keskenään homeomorfisilla avaruuksilla. Avaruuksien välinen jatkuva kuvaus indusoi ryhmien välille ryhmähomomorfismin ja näitä homomorfismeja voidaan käyttää avaruuden rakenteen tutkimiseen.
Algebrallisen topologian tuloksia
Algebrallisen topologian avulla on löydetty monia hyödyllisiä tuloksia. Näitä ovat muun muassa:
Eräs kuuluisimpia algebrallisen geometrian ongelmia on Poincarén hypoteesi, jonka Grigori Perelman on mahdollisesti onnistunut todistamaan. Homotopiateoriassa on useita avoimia ongelmia, joista kuuluisin pyytää kehittämään käyttökelpoisen tavan kuvata pallojen homotopiaryhmiä.
Danny van Poppel
Danny van Poppel (s. 26. heinäkuuta 1993 Moergestel, Pohjois-Brabant) on alankomaalainen maantiepyöräilijä. Hän aloitti ammattilaisuransa Vacansoleil-DCM-tallissa 2013, edusti Trek Factory Racing -joukkuetta 2014–2015, Team Skyta 2016–2017, Team LottoNL-Jumbo / Team Jumbo-Vismaa 2018–2020, Intermarché–Wanty–Gobert Matériaux -joukkuetta 2021 ja vuodesta 2022 alkaen Bora-Hansgrohea. Hän on kilpaillut myös cyclocrossissa.
Myös hänen vanhempansa Leontien van der Lienden ja Jean-Paul van Poppel sekä veljensä Boy ja sisarensa Kim van Poppel ovat pyöräilijöitä.
Saavutuksia
Lähteet: Pro Cycling Stats, Cycling Archives
Betolar
Betolar Oyj on vuonna 2016 perustettu suomalainen pörssilistattu materiaaliteknologiayritys, joka tarjoaa kehittämäänsä Geoprime-ratkaisua betonituotannon muuttamiseksi kestäväksi ja vähähiiliseksi. Se pyrkii vastaamaan rakennusteollisuuden kolmeen keskeisen haasteeseen: sementin hiilidioksidipäästöt, teollisuuden hyödyntämättömät sivuvirrat ja neitseellisten raaka-aineiden rajallisuus. Ratkaisulla muunnetaan teollisuuden sivuvirtoja sementin korvikkeeksi.
Betolarin missiona on auttaa betoniteollisuutta vähentämään CO2-päästöjä ja neitseellisten luonnonvarojen käyttöä. Sementtiteollisuus tuottaa noin seitsemän prosenttia globaaleista CO2-päästöistä. Betolarin Geoprime-ratkaisulla raaka-aineen CO2-päästöjä voidaan vähentää jopa 80 prosenttia nykyisestä. Lisäksi Betolarin ratkaisun avulla kaivosteollisuuden sivuvirtoja saadaan muutetuksi jätteestä hyödynnettäviksi raaka-aineiksi.
Historia
Yhtiön tarina alkoi sementin korvaamisesta pihakalusteissa. Kannonkoskelainen Juha Leppänen ryhtyi valmistamaan betonisia erikoispihalaattoja 2016. Sementin sijaan hän kokeili käyttää laattojen sidosaineena tuhkaa. Seuraavana vuonna Mikkelin asuntomessuilla Ajanta-rahaston pääomasijoittaja Ari Salmivuori kiinnitti tuotteisiin huomiota. Sijoittaja näki isomman mahdollisuuden kuin paikallisen pihalaattojen valmistuksen.
Tuotantolinjastot myytiin pois, ja tuotekehitys aloitettiin palkkaamalla ensimmäinen kemian tohtori tekemään geopolymeerien tutkimusta tavoitteena teknologian kaupallistaminen. Tutkimusta jatkettiin pari vuotta ja liiketoimintamallia alettiin suunnitella. Kehitystyö on jatkunut nopeasti erilaisten teollisuuden sivuvirtojen tutkimiseen tieteellisesti. Sovellutukset ovat rakentuneet syvällisen tieteellisen ja käytännössä testatun tietämyksen varaan.
Vuoden 2020 lopulla Betolar sai ankkurisijoittajaksi Voima Venturesin. Kahden miljoonan euron rahoituskierrokseen osallistuivat myös Taaleri Sijoitus Oy, Taaleri Impakti sekä Valve Ventures. Vuonna 2021 Betolar järjesti syyskuussa päättyneen viiden miljoonan euron rahoituskierroksen, jossa yhtiön sijoittajiksi tulivat muun muassa Alexander ja Albert Ehrnroothin omistama Nidoco ja Soljan suvun omistama Kiilto Ventures sekä Ahti Invest ja Kilo Invest. Betolarin yhtenä keskeisenä neuvonantajana on ollut varhaisesta vaiheesta lähtien Olli-Pekka Kallasvuo.
Marraskuussa 2021 Suomen valtion Ilmastorahasto myönsi Betolarille seitsemän miljoonan euron pääomalainan sivuvirtatietokantaa hyödyntävän tekoälyalustan ja digitaalisen markkinapaikan kehittämiseen. Rahoitus on Ilmastorahaston ensimmäinen digitaaliseen ratkaisuun kohdistuva rahoitus.
Betolar vahvisti johtoryhmäänsä ja hallitustaan kesän ja syksyn 2021 aikana. Hallituksen muodostivat heinäkuun lopussa perustaja Juha Leppäsen lisäksi puheenjohtajana Tero Ojanperä sekä jäseninä pääomasijoittaja Inka Mero, Kalle Härkki ja Soile Kankaanpää. Toimitusjohtajana oli Matti Löppönen.
Betolar listautui Helsingin pörssin ylläpitämälle Nasdaq First North Growth Market Finland -markkinapaikalle 9.12.2021. Yhtiö keräsi listautumisannissa noin 35 miljoonan euron bruttovarat ja sai yli 4300 uutta osakkeenomistajaa.
Betolar aloitti kaupallisen vaiheen vuonna 2022 solmittuaan Euroopassa ja Aasiassa ensimmäiset yhtiön Geoprime-ratkaisuun perustuvat sopimukset yhteensä kahdeksan asiakkaan kanssa. Yhtiö toteutti tuotannollisia pilotointeja 25 uuden asiakkaan kanssa.
Kaupallisten sopimusten lisäksi Betolarilla kolme strategista kehitysyhteistyösopimusta: Critical Metalsin vanadinista puhdistetun masuunikuonan hyödyntämiseksi, betonielementtivalmistajan Consolis Parman kanssa sementittömien ontelolaattojen kehittämiseksi sekä Lujabetonin kanssa työstöominaisuuksiltaan paremman seossementin kehittämiseksi.
Vuonna 2022 Betolarille myönnettiin patentti, joka koskee menetelmää ja järjestelyä jätemateriaalin käsittelemiseksi sekä muuntamiseksi lujittuvaksi sideaineeksi. Tulevaisuudessa sideaine voidaan hyödyntää kaupallisesti. Siten se muodostaa arvoa jätemateriaalille, joka nykyisellään aiheuttaa kustannuksia. Yhtiöllä on kaiken kaikkiaan viisi patenttia tai patenttiperhettä.
Strategia ja markkinatilanne
Betolarin liiketoiminta perustuu korvaavien ratkaisujen tuomiseen nykyisin sementtipohjaisiin betonituotteisiin. Liiketaloudellinen logiikka perustuu siihen, että sementitöntä sideainetta voidaan käyttää suoraan tai pienillä muutoksilla olemassa olevassa betoninvalmistusprosessissa, eikä siirtyminen sementittömään betonituotantoon edellytä asiakkailta mittavia investointeja.
Kansalliset ilmastositoumukset ja kestävän rahoituksen mallit kasvattavat vihreiden rakentamisteknologioiden kysyntää voimakkaasti Betolarin kohdemarkkinoilla. Vihreän rakentamisen markkinan arvo on lyhyessä ajassa noussut merkittäväksi, eikä kasvun arvioida hidastuvan.
Euroopassa Betolarin kilpailu muodostuu tällä hetkellä erityisesti seossementtejä tarjoavista yrityksistä. Seossementeissä osa sementtiklinkkeristä on korvattu pääosin jauhetulla masuunikuonalla (GGBFS), joka on yksi terästeollisuuden sivuvirroista.
Aasiassa merkittävimmät kilpailijat ovat perinteiset sementtivalmistajat. Aasiassa sivuvirtojen saatavuus ajaa markkinaa, ja tuotestandardit yleisesti keskittyvät ominaisuuksiin eikä raaka-aineisiin, jotka luovat suotuisat mahdollisuudet sementittömille sideaineille. Lisäksi länsivaltioiden kehitysrahoitus suuntautuu ensi sijassa vihreisiin hankkeisiin, minkä voi arvioida vaikuttavan myönteisesti Betolarin markkinakysyntään.
Betolarin strategia perustuu viiteen keskeiseen teemaan, jotka suuntaavat yhtiötä
Geoprime-teknologia
Tekoälyä hyödyntävä innovaatio voi vähentää sementin käytöstä aiheutuvia hiilidioksidipäästöjä 80 prosenttiin asti optimoimalla olemassa olevia valmistusprosesseja, tukemalla ratkaisukehitystä kehittyneellä analytiikalla ja luomalla globaaleita markkinoita sivuvirroille.
Geoprime-ratkaisun toimivuus on käytännössä todistettu valmisvaletuissa betonituoteryhmissä, kuten pihakivissä ja viemäriputkissa sekä erilaisissa valaisinten ja latausasemien jalustoissa. Euroopassa tanskalainen IBF ja belgialainen Tubobel on aloittanut sementittömien viemäriputkien tuotannon. Myös intialainen Sneh Precast on käynnistänyt infra- ja ympäristörakentamisen betonituotteiden, kuten putkien ja päällysteiden, tuotannon Geoprime-ratkaisulla.
Kannonkoskelle, Betolarin kotipaikkakunnalle valmistuu kesällä 2023 uusi innovaatiokeskus, jossa tutkitaan uusia sivuvirtoja hyödynnettäviksi betoniteollisuudessa. Materiaalitutkimuksen piirissä on noin 200 erilaista sivuvirtaa, mutta tutkimuksen painopiste kohdistuu tällä hetkellä lentotuhkaan (luokka F), kuonaan (GGBFS tai SSM), saveen, luonnollisiin pozzolaaneihin, piidioksidiin ja riisin kuoriin.
Digitalisaation ja tekoälyn hyödyntäminen
Betolar on toiminnan alusta alkaen kehittänyt datapankista ja digitalisaatiosta keskeistä vahvuustekijää. Osana omassa laboratoriossa tehtävää sivuvirtojen tutkimus- ja analyysityötä Betolar kerää myös ulkoisista lähteistä dataa sivuvirtojen ominaisuuksista. Dataa kerätään materiaalitutkimukseen ja reseptien kehittämiseksi myös asiakkaiden tuotantoprosesseista.
Digitaalisia sovelluksia ja tekoälyn hyödyntämistä Betolar tutkii ja kehittää ulkopuolisten yhteistyökumppanien kanssa. Kertyvää laaja-alaista tekoälyavusteista ymmärrystä hyödynnetään materiaalitutkimuksessa. Betolarin kehitystyöllä tavoitellaan data- ja palvelualustaa asiakasyritysten sekä koko arvoketjun käyttöön. Alustan avulla sivuvirran tuottaja ja käyttäjä löytävät toisensa sekä saavat sivuvirralle ja käyttökohteelle sopivan reseptiikan Betolarilta.
Ajo Motorsport
Ajo Motorsport on suomalainen ratamoottoripyöräilytalli MM-sarjan Moto2- ja Moto3-luokissa. Tallin johtaja on entinen kilpa-ajaja Aki Ajo.
125 cc / Moto3 -aikakausi
Vuonna 2002 Ajo Motorsport ajoi täyden kauden Kallio yhä heidän kuljettajanaan. Viides tila Jerezissä oli kauden paras sijoitus. Kallio valittiin vuoden tulokkaaksi, päihittäen muun muassa Jorge Lorenzon ja Andrea Dovizioson.
Vuonna 2003 talli tuli mukaan kahdella pyörällä, Mazao Azuman ajaessa toista pyörää Kallion ohella. Kallio jätti tallin kesken kauden saatuaan KTM:ltä tarjouksen. Kallion täytyi maksaa entiselle Ajo Motorsportille sopimusrikon takia merkittävät korvaukset. Andrea Ballerini otti Kallion paikan ja Australiassa he ottivat Ballerinin johdolla sadekelillä kaksoisvoiton. Voitto oli pitkälti sadesään ja niissä olosuhteissa hyvin toimivien Bridgestonen renkaiden ansiota.
Tallin kuljettajakaksikko vaihtui kaudelle 2004, kun talli kiinnitti tšekkiläisen Lukas Pesekin ja tanskalaisen Robbie Harmsin. Kausi muodostui pettymykseksi Pesekin lukuisten kaatumisten ja Harmsin loukkaantumisten takia. Pesek siirtyi kauden jälkeen Derbille.
Talli vaihtoi kaudelle 2005 kuljettajikseen japanilaisen Tomoyoshi Komayan ja ranskalaisen Alexis Masboun. Koyama voitti tallin toisen vuoden tulokas -palkinnon, ja hänen parhaat sijoituksensa olivat toinen Australiassa ja kolmas Turkissa. Loppupisteissä hän oli kahdeksas.
Kaudelle 2006 talli ei vaihtanut kuljettajiaan, mutta vaihtoi Malagutin pyöriin. Molemmat kuljettajat kärsivät loukkaantumisista, jotka hankaloittivat heidän kauttaan. Masbou pystyi ajamaan vain kahdeksan kilpailua, eikä saanut lainkaan MM-pisteitä. Koyaman paras sijoitus oli kuudes Estorilissa, ja hän oli loppupisteissä 15. sijalla.
Malaguti-ajanjakso jäi vain yhden kauden mittaiseksi, ja kaudelle 2007 talli vaihtoi Derbin pyöriin. Myös molemmat kuljettajat vaihtuvat, tällä kertaa itävaltalaiseen Michael Ransaderiin ja romanialaiseen Robert Muresaniin. Viimeksi mainittu ei saavuttanut kauden aikana yhtään MM-pistettä, Ransaderin ajaessa tasaisesti sijoituksista kymmenen paikkeilla.
Kuljettajiksi kaudelle 2008 tulivat Mike di Meglio ja Dominique Aegerter. Di Meglio voitti neljä kilpailua, sekä kauden päätteeksi tallin historian ensimmäisen 125-kuutioisten maailmanmestaruuden.
Maailmanmestari Di Meglion siirryttyä luokkaa ylemmäs, kaudelle 2009 Aegerterin tallikaveriksi tuli Sandro Cortese. Cortese ajoi kauden aikana kolmesti podiumille, ja sijoittui MM-sarjassa kuudenneksi.
Powerage
Powerage on australialaisen hard rock -yhtye AC/DC:n viides studioalbumi. Se julkaistiin toukokuussa 1978 ja on yhtyeen neljäs maailmanlaajuisesti julkaistu levy. Powerage on ensimmäinen albumi, jolla soittaa yhtyeen pitkäaikainen basisti Cliff Williams, ja samalla viimeinen julkaisu Bon Scottin ajalta, jonka tuottivat Harry Vanda ja George Young.
Bon Scott, Malcolm Young ja Angus Young kirjoittivat kaikki levyn kappaleet. Albumilta julkaistiin myös yksi single; ”Rock ’n’ Roll Damnation”. Itse albumi oli sijalla 133 Billboard 200 -albumilistalla. Albumi on myös ensimmäinen yhtyeen julkaisu, jota ei julkaistu ensin Australiassa ja vasta sen jälkeen maailmanlaajuisesti.
Powerage julkaistiin vuonna 2003 remasteroituna osana AC/DC Remasters -sarjaa.
NOLA
NOLA on Downin ensimmäinen studioalbumi, joka julkaistiin 15. syyskuuta 1995. Se debytoi Yhdysvalloissa Billboard 200 -listan sijalla 57.
NOLA on lyhenne sanoista New Orleans Louisiana. Albumin tekeminen alkoi vuonna 1991. Albumin ilmestymisen jälkeen vuonna 1995 yhtye hajosi ja jäsenet alkoivat tehdä musiikkia muissa projekteissa. Yhtye jatkoi toimintaansa vuonna 2001, jota seurasi vuoden 2002 albumi Down II: A Bustle in Your Hedgerow.
Läpällinen matkapuhelin
Läpällinen matkapuhelin (englanniksi flip ) kuului Motorolan varhaisiin malleihin 1990-luvun alkupuolella. Motorola MicroTAC-malleissa oli kiinteä runko, mutta mikrofoniosa oli saranoitu siten, että se kääntyi näppäimistöosan suojaksi. Läpän saattoi avata näppäimistön päältä yhdellä kädellä, joten puhelimen käyttö ei merkittävästi ollut hankalampaa kuin patukan tyyppisen matkapuhelimenkaan. Patukan muotoisesta matkapuhelimesta tuli yleisin matkapuhelintyyppi.
Don’t Mess with the Countryboys
Don’t Mess with the Countryboys on suomalaisen hard rock -yhtye Peer Güntin viides studioalbumi, joka julkaistiin vuonna 1990. Levy äänitettiin PeeGee Studiolla Kouvolassa ja Finnvox Studiolla Helsingissä. Levynkannen kuvat ovat valokuvataiteilija Juha Metson kuvaamia.
Can Hasan
Kylä asutettiin viimeistään esikeraamisella neoliittikaudella noin 6500 eaa. Myöhemmältä ajalta on löydetty varhaisia kupariesineitä.
Paikka
Can Hasan sijaitsee Karamanin maakunnassa nykyisen Karamanin lähellä siitä 13 km koilliseen. Nykyisin lähellä on Alaçatin kylä. Kylä sijaitsee paikassa, jossa on vuorilta tasangolle laskevan joen luoma hedelmällinen jokisuistoalue.
Christine Baranski
Christine Jane Baranski (s. 2. toukokuuta 1952) on yhdysvaltalainen näyttelijä. Hän voitti Emmy-palkinnon roolistaan tilannekomediasarjassa Cybill. Lisäksi hän on saanut kaksi Tony-palkintoa ja kaksi Golden Globe -ehdokkuutta. Hän näytteli draamasarjassa Good Wife vuosina 2009–2016.
Baranski on esiintynyt muun muassa elokuvissa Lainahöyhenissä (1996), The Grinch (2000), Chicago (2002), Mamma Mia! (2008) ja Mamma Mia: Here We Go Again! (2018).
Shane McFaul
Shane Charles Alan McFaul (s. 23. toukokuuta 1986 Dublin, Irlanti) on irlantilainen jalkapalloilija, joka on edustanut Suomen Veikkausliigassa FC Hakaa ja FC KTP:tä. Hän on pelipaikaltaan puolustava keskikenttäpelaaja.
Irlannin rannikkovartiosto
thumb|280px|Irlannin rannikkovartioston helikopteri thumb|280px|Rannikkovartioston helikopteri esittelemässä pelastustoimintaa yhteistyössä meripelastusaluksen kanssa Irlannin rannikkovartiosto (IRCG) on liikenneministeriön osa. Irlannin pelastusalue Irish Search and Rescue Region, johon kuuluu suurin osa Irlannin tasavaltaa ja osa Pohjois-Irlantia, on alue, joka kuuluu rannikkovartioston vastuualueeseen. Tämä alue rajoittuu Britannian pelastusalueeseen. IRCG:llä on käytössään kuusi Sikorsky S-61N -helikopteria.
Tehtävät
Rannikkovartiosto (Garda Cósta) ei kuulu Irlannin puolustusvoimiin, vaan se on kuljetusministeriön alainen.
Tadeusz Konwicki
thumb|right|Tadeusz Konwicki Varsovassa vuonna [[2008]] Tadeusz Konwicki (22. kesäkuuta 1926 Nowa Wilejka – 7. tammikuuta 2015 Varsova ) oli puolalainen kirjailija, elokuvaohjaaja ja -käsikirjoittaja.
Konwicki syntyi Vilnan lähellä Nowa Wilejkassa (liett. Naujoji Vilnia), silloisessa Puolassa, nykyisessä Liettuassa. Muutettuaan sodan päätyttyä vuonna 1945 Krakovaan hän aloitti opintonsa Jagellon yliopistossa. Hän työskenteli toimittajana Odrodzenie-lehdelle ja muutti vuonna 1947 Varsovaan. Vuonna 1948 valmistui hänen Kotiarmeijan (Armia Krajowa) partisaanivuosiaan muisteleva romaani Rojsty, joka kuitenkin julkaistiin vasta vuonna 1956, jolloin ns. suojasään myötä tuli mahdolliseksi käsitellä ei-kommunistisen Kotiarmeijan vaiheita.
Konwickin romaaneista Keltaisessa kirjastossa on julkaistu suomenkielisinä käännöksinä Pieni ilmestyskirja vuonna 1983 ja Isoäitini tarina 1997. Aiemmin on suomennettu hänen kansainvälinen läpimurtoteoksensa Puolalainen unikirja 1963. Kirjailija asui Varsovassa, jossa hän jatkoi työtään esseiden ja lehtiartikkeleiden laatijana.
Konwicki kuoli kotonaan 88-vuotiaana 7. tammikuuta 2015.
Ronja Aronsson
Ronja Othilia Gunilla Aronsson (s. 20. joulukuuta 1997 Ruotsi) on ruotsalainen jalkapalloilija, pelipaikaltaan puolustaja. Aronsson edustaa tällä hetkellä Damallsvenskanissa pelaavaa Piteå IF-seuraa, jossa hän on pelannut vuodesta 2011 lähtien.
Seuraura
Aronsson liittyi Piteå IF:n riveihin vain 13-vuotiaana, jolloin hänestä tuli kaikkien aikojen toiseksi nuorin Damallsvenskan-pelaaja seitsemän päivää nuoremman Catola Karlssonin jälkeen. Aronsson on pelannut debyyttinsä jälkeen ainoastaan Piteån riveissä.
Maajoukkueura
Aronsson edusti Ruotsia jalkapallon naisten alle 19-vuotiaiden euroopanmestaruuskilpailuissa 2015, joissa Ruotsi voitti kultaa.
Henrik Lyra
Henrik Lyra (2. maaliskuuta 1738 Pieksämäki – 11. maaliskuuta 1775 Kiuruvesi) oli suomalainen kappalainen ja runoilija.
Lyran vanhemmat olivat Pieksämäen kappalainen Henrik Lyra (1699–1775) ja Kristina Gummerus. Hän pääsi ylioppilaaksi Turussa 1753 ja hänet vihittiin papiksi Porvoon hiippakunnassa 1758. Lyra toimi Pielisjärven kirkkoherran apulaisena vuodesta 1758 ja Kiuruveden kappalaisena 1767–1775. Hän sai varapastorin arvon.
Lyra kirjoitti kaksi kalevalamittaista muistorunoa ja yhden häärunon.
Henrik Lyra oli naimisissa vuodesta 1763 Pielisjärven kirkkoherra Jakob Steniuksen tyttären Maria Katarina Steniuksen kanssa. Heidän poikansa oli Mårten Johan Lyra (1767–1846), joka oli aluksi sotilasuralla yleten vänrikiksi mutta opiskeli sitten papiksi ja toimi Kiuruveden kappalaisena 1800–1846. Mårten Johan Lyra kirjoitti myös suomen kielellä runoja.
Acceglio
Acceglio on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 157 vuonna 2017.
Aukikiertyvä matkapuhelin
Aukikiertyvä matkapuhelin (englanniksi Swivel ) on kansion muotoisen matkapuhelimen ohella toinen taittuvarunkoinen matkapuhelinmalli. Se kuitenkin taittuu saranalla vaakatasossa linkkuveistä muistuttaen eikä taittuen keskeltä kansion muotoisen matkapuhelimen tapaan. Swivel on tarkoittanut alun perin pienikaliiperista Kuninkaallisen laivaston sota-aluksen tykkiä, jonka ampumasektoria on kyetty kääntämään.
Sergio López Miró
Sergio López Miró (s. 15. elokuuta 1968 Barcelona, Katalonia) on entinen espanjalainen uimari, joka voitti pronssia 200 metrin rintauinnissa kesäolympialaisissa 1988.
López toimii nykyään uinnin päävalmentajana Länsi-Virginian yliopistossa, Morgantownissa.
Ørsted (satelliitti)
thumb|Oersted-satelliitin malli Tycho Brahe Planetariumissa Kööpenhaminassa Ørsted on Tanskan avaruustutkimusinstituutin ensimmäinen satelliitti, joka laukaistiin 23. helmikuuta 1999. Satelliitin tehtävänä on kartoittaa maan magneettikentän muutoksia, ja satelliitti on nimetty tanskalaisen fyysikon Hans Christian Ørstedin mukaan.
Päämäärä
Satelliitin ensisijainen päämäärä on kartoittaa maan magneettikenttää 14 kuukauden jaksoissa ja tulosten pohjalta parantaa sekä tarkentaa magneettikentän malleja ja havaita muutokset magneettikentässä.
Lisäksi Ørstedin tuloksia käytetään tutkimuksissa, jotka kartoittavat maan magneettikentän vaihteluita sekä aurinkotuulen vaikutuksista maan magneettikenttään.
Satelliitin tuloksia on myös vertailtu vuosina 1979–1980 saatuihin maan magneettikentän tuloksiin, jotka keräsi Yhdysvaltojen Magsat-satelliitti.
Satelliitti on edelleen toiminnassa vuonna 2009.
Jalkapallon Etelä-Amerikan-mestaruuskilpailut 1919
Jalkapallon Etelä-Amerikan-mestaruuskilpailut 1919 olivat järjestyksessään kolmannet Etelä-Amerikan-mestaruuskilpailut. Turnaus pelattiin ensimmäistä kertaa Brasiliassa, kaikki turnauksen ottelut pelattiin Rio de Janeirossa.
Turnaus oli alun perin määrä järjestää vuonna 1918, mutta influenssaepidemian vuoksi turnausta siirrettiin. Turnaukseen osallistuivat Argentiina, Brasilia, Chile ja Uruguay. Mestaruuden voitti isäntämaa Brasilia.
Maalintekijät
4 maalia
2 maalia
Oma maali
Seti
Seti (usein myös Sethos) on muinainen egyptiläinen nimi. Sitä ovat käyttäneet seuraavat faaraot:
19. dynastia
Muita merkityksiä
Amerikkalainen perhe
Amerikkalainen perhe (An American Family) on yhdysvaltalainen vuonna 1973 ensiesitetty televisiosarja, joka dokumentoi kalifornialaisen Loudin perheen elämää kesäkuun alusta joulukuun loppuun vuonna 1971. Sarjaa pidetään nykyisin yhtenä maailman ensimmäisistä tosi-tv-ohjelmista.
Sarjan 12 jaksoa editoitiin yhteensä 300 tunnin kuvausmateriaalista. Sen ensiesitys Yhdysvalloissa tapahtui julkisella rahoituksella toimivalla PBS-kanavalla vuoden 1973 alussa. Suomessa sarja esitettiin 1974.
Sarja kuvasi ylempää keskiluokkaa edustavan Loudin perheen elämää Kalifornian Santa Barbarassa. Sen kiinnostavimmiksi teemoiksi muodostuivat tuotantoryhmällekin yllätyksenä tullut perheen vanhempien avioero ja heidän esikoispoikansa homoseksuaalisuus. Perheen poikaa Lance Loudia pidetään televisiohistorian ensimmäisenä avoimesti homona henkilönä.
The New York Times -sanomalehti kuvasi sarjaa vuonna 2011 ”medialukutaidon peruskurssina”. Kuvauskohteena ollut Loudin perhe kritisoi sarjan nähtyään sen keskittymistä perheen kielteisiin tapahtumiin myönteisten sijasta. Monien kriitikoiden mielestä sarja ei kuvannut todellisuutta, vaan perheen jäsenet ryhtyivät ”esiintyjiksi” kameroiden seurassa. Tästä keskustelu laajeni pohtimaan kaiken dokumenttielokuvan totuudellisuutta, koska joka tapauksessa valintoja on aina tehtävä ja kameran läsnäolo muuttaa ihmisten käyttäytymistä.
Vuonna 2002 amerikkalainen TV Guide -aikakauslehti listasi Amerikkalaisen perheen yhdeksi kaikkien aikojen 50 merkittävimmästä televisio-ohjelmasta.
Vuonna 1974 brittiläinen BBC tuotti vastaavan 12-osaisen tv-sarjan työväenluokkaan kuuluvasta Wilkinsin perheestä.
Päähenkilöt
Sarjan kuvauskohteina olleet Loudin perheen jäsenet ovat:
Sarjan käsittely jälkeenpäin
Vuonna 1983 perheen myöhempiä vaiheita seurattiin dokumenttiohjelmassa An American Family Revisited: The Louds 10 Years Later. Huhtikuussa 2011 PBS uusintaesitti koko sarjan yhtenä maratonlähetyksenä. Tämä pohjusti sen jälkeen lähetettyä HBO-elokuvaa Cinéma Vérité (2011), joka on fiktiivinen kertomus Amerikkalaiseen perheen tuotantoprosessista, pääosissa James Gandolfini, Diane Lane ja Tim Robbins. Cinéma Vérité lähetettiin Yle Teemalla toukokuussa 2015. Heinäkuussa 2011 PBS-kanava ensiesitti tv-sarjan materiaalista lyhennetyn kaksituntisen dokumentin An American Family: Anniversary Edition, joka julkaistiin myös dvd-tallenteena.
Aisone
Aisone on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 236 vuonna 2017.